Document ID: 31983R1072

KOMISSION ASETUS (ETY) N:o 1072/83,
annettu 3 päivänä toukokuuta 1983,
asetuksen (ETY) N:o 1767/82 tiettyjen säännösten soveltamisen keskeyttämisestä tiettyjen juustojen tuontia koskevien yksityiskohtaisten sääntöjen täytäntöönpanon osalta annetun asetuksen (ETY) N:o 86/83 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 14 artiklan 7 kohdan,
sekä katsoo, että
asetuksen (ETY) N:o 2915/79 tiettyjen säännösten soveltamisen keskeyttämisestä siltä osin kuin se koskee alennetun maksun soveltamista tiettyihin juustoihin 23 päivänä joulukuuta 1982 annettu neuvoston asetus (ETY) N:o 3534/82() on kumottu asetuksella (ETY) N:o 919/83(); sen vuoksi on tarpeen kumota myös komission asetus (ETY) N:o 86/83(),
Norjan ja yhteisön juustojen keskinäistä kauppaa koskevien yhteisten menettelysääntöjen väliaikaisen järjestelyn voimaantulon vuoksi on syytä säätää komission asetuksen (ETY) N:o 1767/82() liitteen I r kohdassa tarkoitetun maksun soveltamisesta; mainitun järjestelyn täytäntöönpanon väliaikaisen lykkäämisen vuoksi tiettyihin Norjasta peräisin oleviin juustoihin ei ole sovellettu mainitun asetuksen liitteen I r kohdassa tarkoitettua maksua, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetus (ETY) N:o 86/83.
2 artikla
Pyynnöstä 1 päivästä tammikuuta 1983 tämän asetuksen voimaantuloon yhteisöön tuotuihin Jarlsberg-juustoihin voidaan soveltaa asetuksen (ETY) N:o 1767/82 liitteen I r kohdassa tarkoitettua maksua.
Tällöin tuojan on:
- esitettävä IMA 1 -todistus, tarvittaessa jälkikäteen annettu,
- jätettävä korvaushakemus kolmen kuukauden määräajan kuluessa tämän asetuksen voimaantulopäivästä.
Tuonnista on esitettävä todiste toimivaltaisia viranomaisia tyydyttävällä tavalla.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 16 päivästä toukokuuta 1983.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä toukokuuta 1983.

Labels: 3
17